Amazon કંપની તમારા પડોશમાં આવી જાય તો શું થાય?\nન્યૂ યોર્કના ક્વીન્સમાં લૉંગ આઇલૅન્ડ શહેરને એક સમયે બંજર ઔદ્યોગિક ભૂમિ તરીકે ઓળખવામાં આવતું હતું. 

આજે અહીં અમેરિકાનો સૌથી ઝડપથી વિકસી રહેલો વિસ્તાર છે. અહીં આ તેજી કાયમી રહેશે. 

14 મહિના સુધી ચાલેલી સ્પર્ધા દરિયાન અમેરિકાના કેટલાય શહેરોની બોલી લગાવાઈ હતી. 

આખરે ઑનલાઇન રીટેલ કંપની એમેઝોને પોતાના બે મુખ્યાલયમાંથી એક અહીં સ્થાપવાની જાહેરાત કરી હતી. 

અમેઝોને એ પછીના 15 વર્ષમાં 3.6 અબજ ડૉલરનાં રોકાણ અને 40,000 નોકરીઓનો વાયદો કર્યો છે. 

બદલામાં ન્યૂ યોર્કની શહેર અને રાજ્ય સરકારોએ પ્રદર્શન આધારિત પ્રોત્સાહન-પૅકેજનો પ્રસ્તાવ રાખ્યો છે. જે 2.8 અબજ ડૉલર સુધીનું હોઈ શકે છે. 

અમેઝોનની જાહેરાતે લૉગ આઇલૅન્ડ શહેરના જૂનાં રહેવાસીઓને ભાવુક કરી દીધાં છે. 

કેટલાક લોકો એ દિવસોને યાદ કરે છે જે જયારે અહીં શાંતિ હતી. લોકો અમુક જગ્યાઓએ જ રહેતાં હતાં.  

કેટલાક સ્થાનિક લોકોનું માનવું છે કે એમેઝોનના રોકાણથી નોકરીઓ પેદા થશે અને પાયાની સુવિધાઓમાં સુધારણા થશે. 

કેટલાક અન્ય લોકો કહે છે કે તેઓ નવા ઘટનાક્રમથી અચંબામાં છે અને નથી જાણતા કે અહીં ભાડા વધશે તો તેઓ ક્યાં જશે. 

65 વર્ષના સ્થાનિક જિમ ઢિલ્લ્ન કહે છે, "હું જેમને જાણું છું તેમના માટે નોકરી સૌથી અગત્યની વસ્તુ છે. કામદાર વર્ગ માટે નોકરીઓ જોઈએ. કંઈ ના હોવા કરતા કોઈ પણ નોકરી બહેતર છે."

સંપત્તિની કિંમતોમાં ઉછાળો 

ક્વીન્સમાં લૉંગ આઇલૅન્ડ સિટી પહેલેથી જ સૌથી મોંઘી જગ્યા છે. 

પ્રૉપર્ટી વેબસાઇટ 'સ્ટ્રીટઈઝી' મુજબ અહીં એક સામાન્ય ઘરની કિંમત 7,69,000 ડૉલર છે અને સામાન્ય ભાડું 2450 ડૉલર પ્રતિ માસ છે.

અહીં કિંમત ઘટાડો થવાની કોઈ સંભાવના નથી. એમેઝોનના આવવાના સમાચારે અહીંની પ્રૉપર્ટી વેબસાઇટ પરનો ટ્રાફિક વધી ગયો છે. 

તમે આ વાંચ્યું કે નહીં?

'મોડર્ન સ્પૅસીઝ રિયલ્ટી'ના સીઈઓ ઍરિક બૅનેમે પોતાને ત્યાં ફૂટ ટ્રાફિકમાં ચારસો ટકાનો વધારો નોંધ્યો છે. 

જોકે, આ વિશે લોકોનાં અનુમાનો જુદાં છે કે આ પગલું ન્યૂ યોર્ક શહેરને કેવી રીતે પ્રભાવિત કરશે. 

એક અહેવાલ મુજબ એમેઝોનના આવવાથી ન્યૂ યોર્કના લોકો માટે વાર્ષિક ભાડામાં 1.4 ટકાનો વધારો થઈ શકે છે. બીજા અહેવાલ મુજબ આમાં 0.1 ટકાથી ઓછો વધારો થશે. 

'મારો સેલફોન ધણધણવા લાગ્યો' 

બૅનેમ કહે છે, "જે દિવસે એમેઝોનના સમાચાર આવ્યા, મારો સેલફોન ધણધણવા લાગ્યો. 24થી 30 કલાકોમાં મેં 20 ઍપાર્ટમૅન્ટ વેચ્યા." 

ઍરિક બૅનેમ પોતાના મોબાઈલ ફોન ઉપર સતત સોદા કરી રહ્યા છે....\n\ntl;dr:
સંગીતકાર પેટ ઇરવિન 1984થી ન્યૂ યોર્કના લૉંગ આઇલૅન્ડ સિટીના નિવાસી છે. તેઓ કહે છે, "અમે કાયમથી જાણતા હતા કે આ શહેર બદલાઈ જવાનું છે. પરંતુ આવી રીતે બદલાશે તેની ખબર નહોતી."